ಈ ಒಬ್ಬ ಪೊಲೀಸ್ ಅಧಿಕಾರಿ ಪತ್ತೆ ಹಚ್ಚಿದ್ದು, 26 ರಾಯಲ್ ಎನ್ ಫೀಲ್ಡ್ ಬೈಕ್ ಕದ್ದ 10 ಖದೀಮರನ್ನು.! ಚೆನ್ನೈ : ಮೂರು ವರ್ಷದ ಹಿಂದೆ ನಡೆದ ಬೈಕ್ ಕಳ್ಳತನ ದಂಧೆಯನ್ನು ಬೇಧಿಸಿದ ಚೆನ್ನೈ ವಿಭಾಗದ ಹೆಡ್ ಕಾನ್ ಸ್ಟೆಬಲ್ ಒಬ್ಬರು ಪೊಲೀಸ್ ಇಲಾಖೆಗೆ ಭಾರಿ ಪ್ರಶಂಸೆ ಗೆ ಪಾತ್ರರಾಗಿದ್ದಾರೆ. ಹೀಗೆ ಪ್ರಶಂಸೆಗೆ ಪಾತ್ರರಾಗಿರುವ ಹೆಡ್ ಕಾನ್ಟೇಬರ್ ಅವರೇ ಶರವಣಕುಮಾರ್. ಈ ಒಬ್ಬರೇ ಒಬ್ಬ ಪೊಲೀಸ್ ಅಧಿಕಾರಿ, ದುಬಾರಿ ಬೆಲೆಯ ರಾಯಲ್ ಎನ್ ಫೀಲ್ಡ್ ಕದಿಯುತ್ತಿದ್ದಂತ 10 ಖದೀಮರನ್ನು ಬಂದಿಸಿ, 26 ಬೈಕ್ ಗಳನ್ನು ಜಪ್ತಿ ಮಾಡಿದ್ದಾರೆ. ಹೌದು.. ಚೈನ್ನೈ ವಿಭಾಗದಲ್ಲಿ ಹೆಡ್ ಕಾನ್ಟೇಬರ್ ಆಗಿರುವಂತ ಶರವಣ ಕುಮಾರ್ ಅವರು, 26 ಹೈ ಎಂಡ್ ರಾಯಲ್ ಎನ್ ಫೀಲ್ಡ್ ಬೈಕ್ ಗಳನ್ನು ವಶಕ್ಕೆ ಪಡೆಯುವ ಮೂಲಕ 10 ಮಂದಿಯನ್ನು ಬಂಧಿಸುವಲ್ಲಿ ಯಶಸ್ವಿಯಾಗಿದ್ದಾರೆ. ಈ ವರ್ಷದ ಆಗಸ್ಟ್ 6ರಂದು ಹೆಡ್ ಕಾನ್ ಸ್ಟೆಬಲ್ ತನಿಖೆಯನ್ನು ಆರಂಭಿಸಿದ್ದರು. ಪೊಲೀಸ್ ಸಿಬ್ಬಂದಿಯೂ ಆಗಿರುವ ತನ್ನ ಹಳೆಯ ಸ್ನೇಹಿತನೊಬ್ಬ ತನ್ನ ರಾಯಲ್ ಎನ್ ಫೀಲ್ಡ್ ಬೈಕ್ ಕಳ್ಳತನವಾಗಿದೆ ಎಂದು ದೂರು ನೀಡಿದ್ದರು. ಇದನ್ನು ಚಾಲೆಂಜ್ ಆಗಿ ಸ್ವೀಕರಿಸಿ ಶರವಣಕುಮಾರ್ ಅವರು, ಪ್ರಕರಣ ಪತ್ತೆ ಕಾರ್ಯಕ್ಕೆ ಇಳಿದರು. ಈ ಪ್ರಕರಣ ಸಂಬಂಧ ಈಗಾಗಲೇ ಯಾವ ಯಾವ ಠಾಣೆಯಲ್ಲಿ ಹೀಗೆ ದೂರುಗಳು ದಾಖಲಾಗಿವೆ ಎಂಬ ಬಗ್ಗೆ ವಿಚಾರಿಸಿದಾಗ ಅಭಿರಾಮಪುರಂ ಠಾಣೆಯಲ್ಲಿ ಎರಡು ದೂರು, ಇತರೆ ಠಾಣೆಗಳ ಕ್ರೈಂ ಬೀಟ್ ಪೊಲೀಸರಿಂದಲೂ ದುಬಾರಿ ಬೆಲೆಯ ರಾಯಲ್ ಎನ್ ಫೀಲ್ಡ್ ಬೈಕ್ ಕದ್ದಿರುವ ಪ್ರಕರಣಗಳ ಮಾಹಿತಿಯು ದೊರೆತಿದೆ. ಒಟ್ಟಾರೆಯಾಗಿ 24 ಪೊಲೀಸ್ ಠಾಣೆಯಲ್ಲಿ ರಾಯಲ್ ಎನ್ ಫೀಲ್ಡ್ ಬೈಕ್ ಗಳನ್ನೇ ಕದ್ದಿರುವ ಪ್ರಕರಣಗಳು ವರದಿಯಾಗಿದ್ದ ಬಗ್ಗೆ ಮಾಹಿತಿ ಕಲೆ ಹಾಕಿದ್ದಾರೆ. ಹೀಗೆ ಮಾಹಿತಿ ಕಲೆ ಹಾಕಿದ ಹೆಡ್ ಕಾನ್ಟೇಬಲ್ ಶರವಣ ಕುಮಾರ್ ಅವರು, ಬೈಕ್ ಕದ್ದ ಏರಿಯಾಗಳಲ್ಲಿನ ಯಾವುದಾದರೂ ಸಿಸಿಟಿವಿ ಇದ್ಯಾ ಎಂಬುದಾಗಿ ಪರಿಶೀಲನೆ ಮಾಡಿದ್ದಾರೆ. ಆದ್ರೇ ಕಳ್ಳರು ಮಾತ್ರ ಯಾವುದೇ ಸಿಸಿಟಿವಿ ಇರುವಂತ ಪ್ರದೇಶಗಳಿಂದ ಬೈಕ್ ಕದ್ದಿರೋದು ಪತ್ತೆಯಾಗೋದಿಲ್ಲ. ಹೀಗಿದ್ದೂ ತಮ್ಮ ತನಿಖೆಯನ್ನು ಮುಂದುವರೆಸಿದ್ದಾರೆ. ಬರೋಬ್ಬರಿ ಎರಡು ತಿಂಗಳು ಕಾಲ ದುಬಾರಿ ಬೈಕ್ ಕದಿಯುತ್ತಿರುವಂತ ಕಳ್ಳರ ಜಾಡು ಹಿಡಿಯೋದನ್ನು ಮುಂದುವರೆಸಿದ್ದಾರೆ. ಕೊನೆಗೂ ಶರವಣ ಕುಮಾರ್ ತನಿಖೆಗೆ ಬೈಕ್ ಕದಿಯುತ್ತಿದ್ದ ಆರೋಪಿಯ ಚಹರೆ ಸಿಕ್ಕೇ ಬಿಟ್ಟಿದೆ. ಸತತ 56 ದಿನಗಳ ಬಳಿಕ, ಆಗಸ್ಟ್ 6ರ ಬೆಳಿಗ್ಗೆ 5 ಗಂಟೆಗೆ ಮೊದಲ ಆರೋಪಿ ರಾಯಲ್ ಎನ್ ಫೀಲ್ಡ್ ಬೈಕ್ ಒಂದನ್ನು ಕದ್ದೊಯ್ಯುತ್ತಿರುವ ದೃಶ್ಯ ಸಿಸಿಟಿವಿಯಲ್ಲಿ ಸೆರೆ ಸಿಕ್ಕಿದೆ. ಆರೋಪಿಯನ್ನು ಹಿಂಬಾಲಿಸಿದಂತ ಪೊಲೀಸರು, 15 ದಿನಗಳ ಕಾಲ ಒಂದು ಪ್ರದೇಶದಿಂದ ಮತ್ತೊಂದು ಪ್ರದೇಶಕ್ಕೆ ಬೈಕ್ ಸಾಗಿಸುತ್ತಾ, ಕೊನೆಗೆ ನಕಲಿ ಕೀ ಮೂಲಕ, ನಕಲಿ ದಾಖಲೆ ಸೃಷ್ಠಿಸಿ ಮಾರಾಟ ಮಾಡುತ್ತಿದ್ದ ವೇಳೆ ಆರೋಪಿಯನ್ನು ವಶಕ್ಕೆ ಪಡೆದು, ವಿಚಾರಣೆ ನಡೆಸಿದ್ದಾರೆ. ಆರೋಪಿ ನೀಡಿದಂತ ಮಾಹಿತಿ ಆಧರಿಸಿ, ಮತ್ತೆ ಮೂವರನ್ನು, ಆ ಬಳಿಕ ಒಟ್ಟಾರೆ 10 ಕಳ್ಳರನ್ನು ಪೊಲೀಸರು ಬಂಧಿಸಿದ್ದಾರೆ. ಆರೋಪಿಗಳು ನೀಡಿದಂತ ಮಾಹಿತಿಯನ್ನು ಆಧರಿಸಿ, ವಿವಿದೆಡೆ ಮಾಡಿದಂತ ಬೈಕ್ ಕಳ್ಳತನ ಪ್ರಕರಗಳನ್ನು ಬೇಧಿಸಿ 26 ದುಬಾರಿ ಬೆಲೆಯ ರಾಯಲ್ ಎನ್ ಫೀಲ್ಡ್ ಬೈಕ್ ಗಳನ್ನು ಜಪ್ತಿ ಮಾಡಿದ್ದಾರೆ. ಹೀಗೆ ಪ್ರಕರಣ ಬೇಧಿಸಲು ಶ್ರಮಿಸಿದಂತ ಹೆಡ್ ಕಾನ್ಟೇಬಲ್ ಶರವಣ ಕುಮಾರ್ ಅವರನ್ನು ಚೈನ್ನೈ ಪೊಲೀಸ್ ಅಧಿಕಾರಿಗಳು ಅಭಿನಂದಿಸಿದ್ದಾರೆ. ಇವರ ಕಾರ್ಯಕ್ಕೆ ಶ್ಲಾಘನೆ ಕೂಡ ವ್ಯಕ್ತ ಪಡಿಸಿದ್ದಾರೆ.